laion/Wikipedia-Exotic huggingface dataset:
גביע הפדרציה 2001

גביע הפדרציה 2001 הייתה התחרות ה-39 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו באפריל 2001 ומשחק הגמר הסתיים ב-1 בנובמבר 2001. בעקבות פיגועי 11 בספטמבר ארצות הברית לא השתתפה בשלב הגמר של התחרות. נבחרת בלגיה ניצחה במשחק הגמר את נבחרת רוסיה וזכתה בגביע בפעם הראשונה בתולדות הנבחרת. מתכונת התחרות שונתה לעומת המתכונת שהייתה בעונה הקודמת. כל המפגשים כללו 3 משחקים. הבית העליון (בית עולמי) צומצם ל-8 קבוצות. משתתפי פיינל פור של העונה הקודמת העפילו ישירות לשלב הגמר. יתר 9 נבחרות של הבית העולמי 2000 התחרו עם מנצחי התחרויות האזוריות על המקום בשלב הגמר. בתחרות זו עלו צרפת, ארגנטינה, רוסיה ו אוסטרליה. בעקבות פרישת ארצות הברית לנבחרות אלו התווספה גרמניה. הנבחרות התמודדות בשני בתים על עליה למשחק הגמר. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). כל המשחקים נערכו במדריד על מגרש חימר. בית א' כלל רוסיה, צרפת, ארגנטינה ו צ'כיה. רוסיה ניצחה בכל המשחקים ועלתה לפיינל פור. בית ב' כלל בלגיה, ספרד, גרמניה ו אוסטרליה. בלגיה ניצחה בכל המשחקים ועלתה לפיינל פור. בנבחרת ישראל השתתפו הילה רוזן, ציפי אובזילר ואנה סמשנובה. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בספרד באפריל 2001. הנבחרת שיחקה בבית ד' וסיימה אותו במקום הראשון. כתוצאה מכך היא העפילה למשחקי התמודדות על עליה לבית העולמי. היא נפגשה עם סלובניה וניצחה אותה 2:0. בעקבות כך הנבחרת עלתה למשחק המכריע עם הונגריה אך הפסידה 3:0. נתוני משחק הגמר
נירלט

נירלט צבעים בע"מ המוכרת בשם המקוצר "נירלט" היא חברה תעשייתית ישראלית העוסקת בייצור, מכירה ושיווק מוצרי צבע לענף הבניין והתעשייה ומוצרי איטום. חברת נירלט הוקמה בקיבוץ ניר עוז בשנת 1982, כמפעל לייצור מוצרי איטום. בהמשך החלה לייצר צבעים לבניין. בשנת 1999 התמזגה החברה עם חברת אוניברקול שעסקה בייצור צבעים, באמצעות חברת אורלייט תעשיות ששלטה באוניברקול. לאחר רכישת מניות אורלייט תעשיות על ידי קרן פימי נשלטת נירלט על ידי חברת אינרום (אורלייט תעשיות בעבר) הנסחרת בבורסה לניירות ערך בתל אביב ומחזיקה גם בחברת איטונג ובחברת כרמית מיסטר פיקס העוסקת בייצור מוצרי גמר לבנייה, ומוחזקת גם על ידי הקיבוצים ניר עוז ונירים. לחברה שני אתרי ייצור והפצת מוצרים:האחד בקיבוץ ניר עוז והשני באזור התעשייה של נתניה. לחברה מרכז שירות לעיצוב בצבע הנמצא במתחם דיזיין סנטר בבני ברק, המהווה מקום להדרכה וייעוץ בנושא עיצוב הבית ובו נמכרים גם מוצרי החברה. בין מוצרי החברה צבעים לקירות, ציפויים חיצוניים, צבעי עץ ומתכת, מוצרי איטום, צבעים לתעשייה וצבעי אבקה לצביעה על משטחי אלומיניום, ברזל, פח ועוד. החברה מעסיקה כ-400 עובדים. מוצרי החברה נמכרים בחנויות פרטיות לחומרי בניין וברשתות עשה זאת בעצמך ומשווקים לקבלנים ולאנשי מקצוע בתחום הבניין. מנכ"ל החברה הוא עמרי לוטן. מפעל החברה בניר עוז נשרף במתקפת הפתע על ישראל, והעבודה בו הופסקה. כעבור כשבועיים קיבלה החברה מקדמה בסך 100 מיליון ש"ח על חשבון הפיצוי שהיא זכאית לו לפי חוק מס רכוש וקרן פיצויים. להמשך פעילותה ניסתה החברה לרכוש את חברת דקוליין שבעמק חפר, אך העסקה בוטלה עקב הגבלות שהציבה הממונה על התחרות. בינואר 2024 חזר מפעל החברה בניר עוז לפעילות חלקית. אינרום אתר האינטרנט הרשמי של נירלט קרן צוריאל, ‏אוניברקול, חברה בת של אורלייט, רכשה את מלוא הבעלות על נירלט, באתר גלובס, 6 בספטמבר 1999 עומרי כהן, פימי קונה מגרינסטון גם את המחצית השניה של אינרום ב-105 מיליון שקל, באתר כלכליסט, 26 בנובמבר 2008 אורי טל טנא, האתגר של אינרום: לשמור על רווחיות ביום שאחרי פימי, באתר כלכליסט, 19 באוקטובר 2016 אודות אוניברקול, באתר אוניברקול אמיר פרגר, מפעל נירלט בניר עוז ניזוק משמעותית וגם החברה האם נפגעת, באתר כלכליסט, 15 באוקטובר 2023 נווית זומר, מפעל נירלט בניר עוז שנשרף קיבל מקדמה של 100 מיליון שקל מהמדינה, באתר ynet, 23 באוקטובר 2023 איציק יצחקי, בעקבות הגבלות הממונה על התחרות: עסקת נירלט-דקוליין לא תצא לפועל, באתר ביזפורטל, 31 בינואר 2024 בצל המלחמה: נירלט חוזרת לפעילות חלקית במפעל בקיבוץ ניר עוז, באתר ‏מאקו‏, 29 בינואר 2024
נבחרת גביע הפדרציה של סלובקיה

נבחרת גביע הפדרציה של סלובקיה היא נבחרת הטניס של סלובקיה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1994. לפני זה טניסאיות סלובקיות התחרו במסגרת נבחרת גביע הפדרציה של צ'כוסלובקיה. הישג השיא של הנבחרת הוא זכייה בתחרות בשנת 2002. נכון לשנת 2022 שיחקה בלגיה מאז תחילת השתתפותה בגביע הפדרציה 67 משחקים בינלאומיים, בהם ניצחה 39 מפגשים. הדירוג הנוכחי של נבחרת סלובקיה בדירוג נבחרות הנשים של גביע הפדרציה, הוא המקום ה-10 בעולם, נכון ל-15 באפריל 2024, עלייה של מקום אחד לעומת דירוג קודם. 1994 : בית עולמי 1995 : בית עולמי ב' 1996 : בית עולמי ב' 1997 : - 1998 : - 1999 : - 2000 : בית עולמי 2001 : רבע הגמר 2002 : 2003 : רבע גמר 2004 : בית עולמי 2005 : בית עולמי ב' 2006 : אזור אירופה/אפריקה 2007 : בית עולמי ב' 2008 : בית עלומי ב' 2009 : בית עולמי ב' 2010 : בית עולמי ב' 2011 : בית עולמי א' 2012 : בית עולמי א' 2013 : חצי גמר 2014 : בית עולמי א' 2015 : אזור אירופה/אפריקה 2016 : בית עלומי ב' 2017 : בית עלומי ב' 2018 : בית עולמי ב' 2019 : בית עולמי ב' 2020-21 : משחקי הגמר 2022 : משחקי הגמר מדיה וקבצים בנושא נבחרת גביע הפדרציה של סלובקיה בוויקישיתוף נבחרת טניס הנשים של סלובקיה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
נבחרת גביע הפדרציה של קרואטיה

נבחרת גביע הפדרציה של קרואטיה היא נבחרת הטניס של קרואטיה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1992. לפני זה טניסאיות קרואטיות התחרו במסגרת נבחרת גביע הפדרציה של יוגוסלביה. הישג השיא של הנבחרת הוא הגעה לרבע הגמר בתחרות בשנת 2002. נכון לשנת 2022 שיחקה קרואטיה מאז תחילת השתתפותה בגביע הפדרציה 98 משחקים בינלאומיים, בהם ניצחה 55 מפגשים. הדירוג הנוכחי של נבחרת קרואטיה בדירוג נבחרות הנשים של גביע הפדרציה, הוא המקום ה-34 בעולם, נכון ל-15 באפריל 2024, עלייה של מקום אחד לעומת דירוג קודם. 1992: אזור אירופה/אפריקה 1993: בית עולמי 1994: בית עולמי 1995: אזור אירופה/אפריקה 1996: אזור אירופה/אפריקה 1997: בית עלומי ב' 1998: בית עלומי ב' 1999: בית עלומי א' 2000: בית עלומי א' 2001: בית עלומי א' 2002: רבע גמר 2003: בית עלומי א' 2004: בית עלומי א' 2005: בית עלומי ב' 2006: בית עלומי א' 2007: בית עלומי א' 2008: בית עלומי ב' 2009: אזור אירופה/אפריקה 2010: אזור אירופה/אפריקה 2011: אזור אירופה/אפריקה 2012: אזור אירופה/אפריקה 2013: אזור אירופה/אפריקה 2014: אזור אירופה/אפריקה 2015: אזור אירופה/אפריקה 2016: אזור אירופה/אפריקה 2017: אזור אירופה/אפריקה 2018: אזור אירופה/אפריקה 2019: אזור אירופה/אפריקה 2020–2021: אזור אירופה/אפריקה 2022: אזור אירופה/אפריקה מדיה וקבצים בנושא נבחרת גביע הפדרציה של קרואטיה בוויקישיתוף נבחרת טניס הנשים של קרואטיה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס ובנושא קרואטיה. אתם מוזמנים לתרום לוויקיפדיה ולהרחיב אותו.
פאריש (סרט)

פאריש (באנגלית: Parrish) הוא סרט דרמה אמריקאי משנת 1961 עם טרוי דונהיו, קרל מלדן וקלודט קולברט בתפקידים הראשיים. התסריט מבוסס על רב המכר פאריש מאת מילדרד סאבאג' משנת 1958. דלמר דייבס כתב את התסריט, הפיק וביים את הסרט. העלילה מתרחשת בעמק נהר קונטיקט אצל חקלאים המגדלים טבק בחממות ומאבקי השליטה ביניהם. זו הייתה הופעתה האחרונה של קלודט קולברט בסרט קולנוע. אלן מקלין (קלודט קולבר), אלמנה מבוסטון, נוסעת עם בנה פאריש (טרוי דונהיו) לחוותו של סלה פוסט (דין ג'אגר) בעמק נהר קונטיקט כדי לשמש כמלווה ומשגיחה של בתו המתבגרת אליסון (דיאן מקביין). סלה מגדל טבק בחממות ופאריש שגדל בבוסטון ואין לו מושג בחקלאות מתחיל ללמד את מקצוע גידול הטבק. הוא מתגורר בבית של משפחת פועלים ושם מתאהבת בו לוסי (קוני סטיבנס) אך היחסים ביניהם לא מחזיקים מעמד. באתו זמן מתאהבת בו אליסון אך גם בה הוא אינו מתאהב. רוב שטחי החממות הם בבעלותו של ג'אק רייק (קרל מלדן) שבעזרת שני בניו הוא מצליח להכריח את שאר החקלאים למכור לו את שטחיהם וזאת בשיטות של איומים והצתות. רייק מנסה להשפיע על סלה למכור לו את אדמתו. הוא מבקר אצלו ונפגש עם אלן. מתפתחת אהבה ביניהם ואלן מסכימה להצעתו לנישואים למרות שהיא מודעת לאופיו הקשה והבלתי מתפשר. טרוי עובר לגור בביתו של רייק למרות התנגדותם של שני בניו, וויילי ואדגר. רק בתו של רייק, פייג', (שרון ג'וגאני) מתאהבת בו למורת רוחו של רייק. רייק מעסיק את פאריש אבל מתייחס אליו בקשיחות ובזלזול. פאריש לא יכול לעמוד בהשפלה הזאת ובתככים שבניו של רייק מפעילים על שאר החקלאים בהוראת אביהם. הוא עוזב את המקום ומתגייס לצי ארצות הברית שם הוא משרת בצוללת. לאחר שנתיים הוא חוזר וסלה מחכיר לו שטח לגידול טבק. פאריש נעזר בפייג' שכעת היא בוגרת בזכות עצמה. היא עוזרת לו בגיוס כוח אדם. רייק שולח את אדגר להפריע להם ומתבונן בו מתוך הרכב. אדגר מתחיל להצית אש אך פאריש מתנפל עליו ומסלק אותו במכות נמרצות. "פאריש", במסד הנתונים הקולנועיים IMDb (באנגלית) "פאריש", באתר נטפליקס "פאריש", באתר AllMovie (באנגלית) "פאריש", באתר Rotten Tomatoes (באנגלית) "פאריש", באתר אידיבי "פאריש", במסד הנתונים הקולנועיים KinoPoisk (ברוסית) קדימון לסרט פאריש, באתר יוטיוב
גביע הפדרציה 2002

גביע הפדרציה 2002 הייתה התחרות ה-40 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו במרץ 2002 ומשחק הגמר הסתיים ב-3 בנובמבר 2002. נבחרת סלובקיה ניצחה במשחק הגמר את נבחרת ספרד וזכתה בגביע בפעם הראשונה בתולדות הנבחרת. מתכונת התחרות שונתה לעומת המתכונת שהייתה בעונה הקודמת ולמעשה חזרה למתכונת שהייתה בשנים 1995–1999. כל המפגשים כללו 5 משחקים. בית עולמי כלל 16 קבוצות. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 8 קבוצות מהבית העולמי נפגשו עם 8 קבוצות שעלו מתחרויות האזוריות והתמודדו על מקום בבית עולמי בעונת 2003. בעקבות המשחקים בין 8 נבחרות שהפסידו בשלב הראשון של הבית העולמי לבין הקבוצות שעלו מתחרויות האזוריות: אוסטרליה, שוודיה, ארגנטינה, צ'כיה, רוסיה וארצות הברית נותרו בבית העולמי. הולנד, ישראל, קנדה, סין, יפן ואוקראינה המשיכו לשחק בתחרויות האזוריות קולומביה וסלובניה עלו לבית העולמי שווייץ והונגריה ירדה לתחרויות אזוריות בנבחרת ישראל השתתפו הילה רוזן, ציפי אובזילר ואנה סמשנובה. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בטורקיה באפריל 2002. הנבחרת שיחקה בבית ב' וסיימה אותו במקום הראשון. כתוצאה מכך היא העפילה למשחקי התמודדות על עליה לבית העולמי. היא נפגשה עם אסטוניה וניצחה אותה 2:0. בעקבות כך הנבחרת עלתה למשחק המכריע עם ארצות הברית אך הפסידה 5:0. נתוני משחק הגמר
מילוי

מילוי לצד מילוא הוא שם הפעולה של ממלא, מכניס דברים לתוך כלי וכדומה האם התכוונתם ל... אוכל מלית – מילוי למאכלים שונים פלפל ממולא – פלפל ממולא באורז מילוי תפקיד ממלא מקום הפרעה לשוטר בשעת מילוי תפקידו אחר מלאן (חומר) (אנ') – חומר המשמש למהילת חומרים אחרים מילוי אותיות – בעיקר בחישובי גימטריה, יחס אל האות בשמה המלא למשל "אלף" במקום א מילוא מילואים (פירושונים) מילוי, במילון ספיר מלאן, במילון ספיר 3.6 הפועל בגזרת ל"א, באתר האקדמיה ללשון העברית
אוסטין A90 אטלנטיק

אוסטין A90 אטלנטיק (באנגלית: Austin A90 Atlantic) היא מכונית ספורטיבית בתצורות קבריולה וקופה אשר יוצרה על ידי יצרנית המכוניות "Austin Motor Company" ה-בריטית בין השנים 1949–1952. יוצרו 7,981 יחידות. 3,597 יחידות יוצאו, מתוכן 350 ל-ארצות הברית. מחירו של דגם הקבריולה בהשקה, עמד על 952 לירות שטרלינג, תוספת של רדיו עמדה על 32 לירות שטרלינג. תאוצת דגם "אוסטין A90 אטלנטיק" בין 0-60 מייל (96.54 ק"מ) היא 18.4 שניות. 2 דלתות - קופה (4 מושבים) 2 דלתות - קבריולה (4 מושבים) אוסטין A90 אטלנטיק, קבריולט אוסטין A90 אטלנטיק אוסטין A90 אטלנטיק אוסטין A90 אטלנטיק אוסטין A90 אטלנטיק אוסטין A90 אטלנטיק, שנת 1951 אוסטין A90 אטלנטיק אוסטין A90 אטלנטיק, קבריולט, שנת 1951 - מבט לתא הנהג ו-לוח מחוונים אוסטין A90 אטלנטיק, שנת 1952 אוסטין A90 אטלנטיק, קבריולט לוגו דגם אוסטין A90 אטלנטיק אוסטין A30 אוסטין 3 ליטר אוסטין 1100 אוסטין דה לוקס אוסטין מקסי מדיה וקבצים בנושא אוסטין A90 אטלנטיק בוויקישיתוף אוסטין A90 אטלנטיק (0:26), יו-טיוב אוסטין A90 אטלנטיקaustinmemories אוסטין A90 אטלנטיק classics.honestjohn.co.uk/reviews/austin/a90-atlantic אוסטין A90 אטלנטיק motorbase.com/vehicle/profile/austin-a90
Lemon

Lemon (בעברית: לימון) הוא שיר של להקת הפאנק רוק האמריקאית N.E.R.D ושל הזמרת הברבדית ריהאנה. השיר יצא לאור ב-1 בנובמבר 2017, כסינגל הראשון מתוך אלבומם החדש של N.E.R.D, שעתיד לצאת במהלך 2018. את השיר כתב פארל ויליאמס ביחד עם ריהאנה, והוא הופק על ידיו גם כן. ריהאנה והצמד הודיעו ברשתות החברתיות כי עתיד לצאת שיתוף הפעולה הראשון שלהם ביחד, ואיתו גם ווידאו קליפ נלווה שהועלה בסמוך ליציאתו כסינגל. לשיר יצא רמיקס רשמי ב-13 במרץ 2018, אשר בו התארח הראפר הקנדי דרייק שבעבר השתתף בכמה שירים של ריהאנה. רמיקס זה זכה להצלחה רבה והצליח להביא את השיר אל המקום ה-36 במצעד הבילבורד הוט 100. האודיו שיצא לרמיקס זכה להצלחה נאה גם כן. את הווידאו קליפ הנלווה שצולם לשיר העלו N.E.R.D לערוץ היוטיוב שלהם בסמוך לצאתו של השיר כסינגל. בתחילת הקליפ, ניתן לראות את ריהאנה מגלחת למישהי את השיער. מאוחר יותר, אותה בחורה פורצת בריקוד פריסטייל לראפ של ריהאנה ושל הצמד. סרטון השיר "Lemon" באתר יוטיוב "N.E.R.D. Enlists Rihanna for Dance-Centric Video for New Single 'Lemon': Watch". Billboard. נבדק ב-2017-11-04. "Drake Joins N.E.R.D. & Rihanna on New 'Lemon' Remix". Billboard. נבדק ב-2018-05-21. "N*E*R*D Chart History". Billboard. נבדק ב-2018-05-21. NERDVEVO (2018-03-17), N.E.R.D, Rihanna - Lemon (Drake Remix - Audio) ft. Drake, נבדק ב-2018-05-21 NERDVEVO, YouTube NERDVEVO (2017-11-01), N.E.R.D - Lemon (Audio), נבדק ב-2017-11-04 NERDVEVO (2017-11-01), N.E.R.D & Rihanna - Lemon, נבדק ב-2017-11-04 www.auspop.com.au Gold & Platinum, RIAA (באנגלית) www.bpi.co.uk The Official New Zealand Music Chart, THE OFFICIAL NZ MUSIC CHART (באנגלית) Gold/Platinum, Music Canada (באנגלית) (ארכיון)
Esta Noche Voy Contigo

Esta Noche Voy Contigo (באנגלית: I'm Going With You Tonight, ובעברית: אני הולכת איתך הערב) הוא סינגל שהוקלט על ידי הזמרת הקולומביאנית שאקירה, מתוך אלבום הבכורה שלה, Magia. השיר יצא לאור ב-16 ביולי 1991, כסינגל השלישי מתוך האלבום. השיר נכתב על ידי מיגל א. קוביוס והופק על ידי שאקירה. מילות השיר מדברות על האהבה הרבה שיש לשאקירה כלפי בן הזוג שלה. זאת תוך שהיא מצהירה בפניו שהוא הדבר שמסב לה אושר ושהיא מעוניינת להיות איתו לעד. עם השיר הופיעה שאקירה ב-14 ביולי 1991. ההופעה תועדה והועלתה ליוטיוב בשנת 2013. הווידאו קליפ המלא שצולם עבור השיר פורסם לראשונה ביוטיוב ב-12 באוקטובר 2008. בתחילת הקליפ, ניתן לראות את שאקירה רוקדת ליד פסל. בהמשך, ניתן לראותה רוקדת כשפילים מהלכים מאחוריה. חלק מתוכו צולם בגן חיות. נכון לפברואר 2020, הקליפ צבר למעלה מ-135 אלף צפיות. סרטון השיר "Esta Noche Voy Contigo" באתר יוטיוב Shakira - Magia, Discogs (באנגלית) Shakira: Esta noche voy contigo, נבדק ב-2019-10-17 Shakira, Biography.com (באנגלית) Shakira - Esta noche voy contigo lyrics + English translation, lyricstranslate.com (באנגלית) skar Mebrak (2013-09-27), Shakira - Esta Noche Voy Contigo (live@'Magia' LP Release Concert 14-07-1991), נבדק ב-2019-03-07 PeligroDelShakira (2008-10-12), Shakira - ESTA NOCHE VOY CONTIGO - Music Video - HQ Audio, נבדק ב-2019-03-07 Shakira - ESTA NOCHE VOY CONTIGO - Music Video - HQ Audio, נבדק ב-2019-10-17 PeligroDelShakira (2008-10-12), Shakira - ESTA NOCHE VOY CONTIGO - Music Video - HQ Audio, נבדק ב-2017-11-04
Lejos de tu Amor

Lejos de tu Amor (באנגלית: Far from your Love, ובעברית: רחוק מאהבתך) הוא סינגל שהוקלט על ידי הזמרת הקולומביאנית שאקירה, מתוך אלבום הבכורה שלה, Magia. השיר יצא לאור ב-3 באפריל 1991, כסינגל השני מתוך האלבום. את השיר כתב מיגל פבלו טדסקי והוא הופק על ידי שאקירה. השיר הוא שיר בסגנון הפופ הלטיני, בדומה לשאר שירי האלבום. בנוסף לכך, לשיר יצא רמיקס, אשר נכלל כרצועה ה-9 והסוגרת מן האלבום, אותו עשה טכסקי בעצמו. מבקרי מוזיקה רבים טענו כי גרסת הרמיקס שיצאה עבור השיר טובה יותר מן גרסתו המקורית. במקום וידאו קליפ מלא אשר צולם לשיר, נבחרה אחת מהופעותיה של שאקירה להוות כקליפ הלא רשמי שלו. ההופעה צולמה במועדון ריקודים, ובה ניתן לראות את שאקירה על במה בעלת כמה מדרגות בגובה שונה אחת מהשנייה, וברקע רקדנים המדלגים מעליהן ושרים עם שאקירה את השיר. נכון לפברואר 2020, ההופעה צברה למעלה מ-150 אלף צפיות. סרטון השיר "Lejos de tu Amor" באתר יוטיוב Shakira, Biography.com (באנגלית) Shakira - Magia, Discogs (באנגלית) FanshakiraLyrics (2016-03-25), 09 Shakira - Lejos De Tu Amor (Remix) [Letra], נבדק ב-2018-03-23 McKinney, Kelsey. "What early critics got really, really wrong about Shakira". Splinter (באנגלית אמריקאית). נבדק ב-2018-03-23. xxworriorxx (2007-03-28), Shakira - Lejos de tu Amor, נבדק ב-2017-11-04 xxworriorxx (2007-03-28), Shakira - Lejos de tu Amor, נבדק ב-2018-01-17
Spice

האם התכוונתם ל... Spice (אלבום) – אלבום הבכורה של להקת הבנות ספייס גירלז גרייס לטויה המילטון – זמרת ואמנית דאנסהול ג'מייקנית הידועה בשם הבמה ספייס SPICE (‏ISO/IEC 15504) – תקן של ISO, המקביל ל CMMI ספייס (אמצעי לחימה) – סדרת ערכות הנחיה שפותחה בישראל
יד רמב"ם

יַד-רַמְבַּ"ם הוא מושב במועצה האזורית גזר, כ-3.5 קילומטר דרומית מזרחית לעיר רמלה. מצפון למושב מחלף נשרים וממזרח לו כביש 424. ממערב לו כביש 44. מדרומו מושב עזריה. המושב נקרא על שמו של הרמב"ם (רבי משה בן מיימון) במלֹאת 750 שנים לפטירתו. המושב הוקם ב-6 בנובמבר 1955 (כ"א חשוון, תשט"ז). מקימיו היו 75 משפחות אמידות מהערים פאס וצפרו שבמרוקו. יצחק קדמון וחיים מויאל, אנשי הפועל המזרחי, היו מעורבים בייסוד המושב והיו בקשר עם תושביו דוד לוי, שמעון מונסנגו וגב' אלקסלסי, גם בשנות ה-60. באוקטובר 1956 היו במושב 77 משפחות. בכל משק חקלאי היו 25 דונם והמושב ניהל במשותף גן ירק ופרדס. בהערת השוליים הזו ניתן לראות סרטון קצר (14 דקות) שהופק בשנת 1976 על ידי שירות הסרטים במסגרת קליטת במאים עולים, הסרטון מציג את שגרת היום יום של המושב, ומביא את קולות דור המייסדים ודור התושבים הצעיר. תושבי המושב התפרנסו בעבר מחקלאות, אך חלק ניכר מאדמות המושב (כ - 1,100 דונם) הופקעו ויועדו לבניית כביש חוצה ישראל. בעקבות תביעתם של התושבים את הוועדה המחוזית של המועצה האזורית, הוענק להם ב-2009 פיצוי של כ-300,000 שקל לכל חקלאי, ובסך הכל כ-31 מיליון שקל, פיצוי גבוה משהיה מקובל בעבר על האדמות שהופקעו. האישים הבאים קשורים למושב יד רמב"ם: ג'ו עמר - היה זמר, חזן, פזמונאי, מלחין ופייטן ישראלי, מחלוצי הזמר המזרחי והים-תיכוני בישראל. עלה לארץ בשנת 1956 והתיישב ביד רמב"ם. נקבר ביד רמב"ם. יעקב אפרתי - מנהל ישראלי במגזר הציבורי. נולד ביד רמב"ם. היישוב מעורב - תושביו דתיים וחילונים. כיום עוסקים רק חלק מהתושבים בחקלאות, והאחרים במקצועות חופשיים ועבודות מחוץ ליישוב. ביד רמב"ם נמצא תיכון לאומנויות בית-אקשטיין יד-רמב”ם, בית ספר חינוך מיוחד המיועד לבני נוער בכיתות י’ עד גיל 21 עם קשיים נפשיים ורגשיים. בית הספר מכיל 16 כיתות ו- 128 תלמידים. אתר המושב יד רמב"ם, באתר המועצה האזורית גזר יד רמב"ם (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מתי לוי, ייסוד מושב יד רמב"ם, ‏18.3.2021 נערך טקס התנחלות יוצאי מארוקו מהמעמד הבינוני, חרות, 15 באוקטובר 1956 יד הרמב"ם, באתר ארכיון הסרטים הישראלי סינמטק ירושלים רנית נחום-הלוי, יש תמורה לאגרה: חקלאים ממושב יד רמב"ם יפוצו ב-31 מיליון שקל בגין סלילת כביש 6, באתר TheMarker‏, 19 באוגוסט 2009 דן לאופר, פיצויי הפקעה במבחן מכבסת המילים ל"ציפיות לשינוי יעוד", 2009, באתר לשכת עורכי הדין תיכון לאומנויות בית-אקשטיין יד-רמב”ם, באתר בית אקשטיין ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
האחים דאפר

האחים דאפר, או בשמם מאט דאפר ורוס דאפר (באנגלית: Duffer Brothers, שהם Matt Duffer ו-Ross Duffer; נולדו ב-15 בפברואר 1984), הם צמד תסריטאי, במאי ומפיקי טלוויזיה וקולנוע אמריקאים, שידועים בעיקר בתור יוצרי סדרת המדע בדיוני והאימה "דברים מוזרים". בנוסף הם כתבו וביימו את סרט האימה Hidden מ-2015, וכתבו מספר פרקים לסדרה "עיירה ללא מוצא". האחים דאפר התעניינו בקולנוע מגיל צעיר, ובשנת 2007 עברו מקרוליינה הצפונית לקליפורניה. הם למדו קולנוע באוניברסיטת צ'פמן והחלו לעבוד בתעשייה ב-2011. הם זכו להכרה בינלאומית כאשר יצאה העונה הראשונה של "דברים מוזרים" בשנת 2016. האחים דאפר נולדו כתאומים זהים, וגדלו בדרהאם, קרוליינה הצפונית. הם החלו ליצור סרטים בגיל 9 עם מצלמת וידאו 8 מ"מ שקיבלו במתנה מהוריהם. הם עברו למחוז אורנג' בקליפורניה כדי ללמוד קולנוע באוניברסיטת צ'פמן, וסיימו את לימודיהם ב-2007. לאחר מספר סרטים קצרים שכתבו או ביימו, נרכש ב-2011 התסריט לסרט האימה הפוסט-אפוקליפטי שכתבו "נסתרים" על ידי האחים וורנר. הם החלו לביים את הסרט ב-2012, ובשנת 2015 הוא יצא לאקרנים. הבמאי מ. נייט שאמלאן קרא את התסריט והעסיק אותם ככותבים/מפיקים לסדרת הטלוויזיה של רשת פוקס "עיירה ללא מוצא". בעקבות הניסיון שלהם בטלוויזיה, הם החלו לפתח את הרעיון לסדרה "דברים מוזרים", שאליה הובא שון לוי כמפיק. בעזרת חברת ההפקות של לוי "‎21 Laps", הסדרה נרכשה תוך זמן קצר על ידי נטפליקס. הסדרה מתרחשת בשנת 1983 באינדיאנה, והיא מהווה מחווה לתרבות הפופולרית של שנות ה-80, ושואבת השראה רעיונות וחזותית מעבודותיהם של יוצרים כמו סטיבן ספילברג, ג'ון קרפנטר, סטיבן קינג וג'ורג' לוקאס. הסדרה שודרה לראשונה בקיץ 2016, וזכתה לביקורות נלהבות, בין היתר בשל אפיון הדמויות, קצב התקדמות העלילה, האווירה, המשחק, הפסקול, הבימוי, הכתיבה והמחוות לסרטי שנות ה-80. הסדרה אף הפכה לסדרת פולחן בקרב תנועת מעריצים ברשת. לפי אתר הביקורות "Rotten Tomatoes", ‏95% מהמבקרים אהבו את הסדרה, על בסיס ביקורת של 55 מבקרים, עם ציון משוקלל של 8.1 מתוך 10. ב-31 באוגוסט 2016 נטפליקס חידשה את חוזה הסדרה לעונה נוספת של תשעה פרקים, שיצאה ב-27 באוקטובר 2017. מאז היא חודשה לעונה 3 בעלת 8 פרקים שעלתה לשירות נטפליקס ב-4 ביולי 2019. עונה שלוש קיבלה מאתר הביקורות "Rotten Tomatoes" ציון של כ-89% מ־140 מבקרים עם ציון משוקלל של 7.90 מתוך 10. מאז הסדרה חודשה ל2 עונות אחרונות, עונה 4 ו-5. עונתה הרביעית של הסדרה כוללת 9 פרקים שחולקו לשני כרכים, כרך א' עם 7 פרקים שעלה ב-27 במאי 2022 וכרך ב' שיעלה ב-1 ביולי 2022. כעת עם כרך א' של עונה 4 העונה קיבלה דירוג של 93% באתר "Rotten Tomatoes" ואילו הצופים נתנו דירוג של 91% עם 303 צופים שביקרו את הסדרה. הסדרה עצמה עומדת על 93% מדירוג המבקרים ועל 91% מדירוג הצופים. באוקטובר 2023, רוס דאפר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. מדיה וקבצים בנושא האחים דאפר בוויקישיתוף האחים דאפר, באתר MusicBrainz (באנגלית) Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
דימה ריבינסקי

דמיטרי "דימה" ריבינסקי (נולד ב-1 במאי 1970) הוא אלוף ושיאן ישראל בשחייה בעבר ומאמן ראשי בקבוצת הפועל דולפין נתניה. הוביל ארבעה שחיינים למשחקים האולימפיים: אלכסיי מנז'ולה (סידני 2000), זוהר שיקלר (ריו דה ז'ניירו 2016), מיכאל לייטרובסקי (טוקיו 2020) ומרטין קרטאבי (פריז 2024). ריבינסקי נולד וגדל בקייב שבאוקראינה הסובייטית, שם החל לשחות בגיל 5, שחה בפנימיית ספורט בעיר הולדתו בהדרכת ארכדי איבצ'נקו. בצעירותו התאמן בקרב חמש מודרני, באגרוף. עלה לישראל בשנת 1992 והתאמן בקבוצת הפועל ירושלים בהדרכת לאוניד שייחט. באליפות ישראל שנערכה באפריל 1993 זכה ריבינסקי בשתי מדליות זהב אישיות, במשחה ל-50 מטר חופשי בתוצאה של 24.43 שניות, לפני ערן גרומי חברו לקבוצת הפועל ירושלים (24.47 שניות) ורז דר מהפועל הוד השרון בית ברל (24.76 שניות) ובמשחה ל-100 מטר חופשי הוא ניצח באופן ברור אך השעון האלקטרוני במסלול שלו לא נעצר ולכן הוא קיבל תוצאה זהה לזו של השני מורן זומרפלד ממכבי נהריה (54.02 שניות) ורז דר (54.08 שניות). בתחרות השחייה של המכביה ה-14 שנערכה באוניברסיטת תל אביב ביולי אותה שנה הוא זכה בשתי מדליות, זהב וארד. מדליית זהב במשחה שליחים 4x100 מטר מעורב ביחד עם עידו מירון, אורי שטיפט ויואב מאירי בשיא ישראלי חדש של 3:53.80 דקות, לפני מקסיקו ודרום אפריקה. מדליית ארד, בשמחה ל-100 מטר חופשי בתוצאה של 52.82 שניות, אחרי נואל שטראוס שקבע שיא מכביה חדש של (52.06 שניות) וברט סטון (52.28 שניות), שניהם מארצות הברית. נוסף לכך, הוא סיים במקום רביעי במשחה ל-50 מטר חופשי בתוצאה של 24.14 שניות. באליפות ישראל שנערכה באוגוסט 1994 זכה ריבינסקי בשתי מדליות, זהב וארד. מדליית זהב במשחה ל-50 מטר חופשי בתוצאה של 24.02 דקות, לפני אורן אזרד מהפועל נס ציונה (24.40 שניות) ואיתן אורבך ממכבי חיפה (24.44 שניות) ומדליית ארד במשחה ל-200 מטר חופשי בתוצאה של 1:59.91 דקות, אחרי מורן זומרפלד (1:56.08 דקות) ואהוד דקטר מהפועל עומר (1:58.04 דקות). נוסף לכך, הוא פסל בשלב המוקדמות במשחה ל-100 מטר חופשי. כשבועיים לפני אליפות אירופה שנערכה בווינה אוסטריה בשנת 1995, פרק את כתף שמאל ולמרות כל זאת בחר להשתתף באליפות וסיים במקום 25 במשחה ל-50 מטר חופשי בתוצאה של 23.93 שניות.(אנ') עקב כך פרש משחייה תחרותית והחל לאמן. מספר שנים לאחר מכן שחה עם שחייני ירושלים רבתי, איתמר שחר, שלומי אמון ואלכסיי מנז'ולה וביחד שברו את השיא הישראלי לאגודות במשחה ל-4x50 מטר חופשי בתוצאה של 1:36.11 דקות. משנת 1995 עבד כעוזר מאמן בקבוצתו הפועל ירושלים עד לשנת 1997. משם עבר לאמן בקבוצת ירושלים רבתי כעוזר מאמן של ברי אבנר. בשנת 2007 חזר לאמן בהפועל ירושלים. לאחר מכן, עבד כשנתיים בקבוצת הפועל בית שמש בשנים 2012–2014, מ-2014 החל לאמן בהפועל דולפין נתניה ומשנת 2016 כמאמן ראשי של הקבוצה. בין השחיינים הבולטים שאימן ריבינסקי, נמנים השחיינים האולימפיים: אלכסיי מנז'ולה (סידני 2000), זוהר שיקלר (ריו דה ז'ניירו 2016), מיכאל לייטרובסקי (טוקיו 2020) ומרטין קרטאבי (פריז 2024) ואלופי ישראל נסטיה קורוטקוב, אהוד סגל, גיא ברנע, מרקוס שלזינגר, לימור מרמלשטיין, אולגה צינקר, בועז טלסקי וג'ואן קופטי. בנו של ריבינסקי, דייוויד ריבינסקי התאמן בהדרכת אביו. שחיין נבחרת ישראל לנוער וזוכה מדליית ארד באליפות ישראל (2019) במשחה ל-50 מטר חופשי. ד"ר ברוך צ'יש, פסילה אמריקאית במישחה שליחים העניקה לישראל ניצחון בשיא חדש, הארץ, 12 ביולי 1993 מדיה וקבצים בנושא דימה ריבינסקי בוויקישיתוף